
ДО
ОБЩИНСКИ СЪВЕТ
БУРГАС 


Д О К Л А Д Н А  З А П И С К А

 от ДИМИТЪР НИКОЛОВ 
КМЕТ НА ОБЩИНА БУРГАС

Относно: Приемане на План  на Община Бургас за противодействие на тероризма


УВАЖАЕМИ ОБЩИНСКИ СЪВЕТНИЦИ, 

С Решение № 669 на Министерски съвет от 02.11.2017 г. бе приет  Националния план за противодействие на тероризма. На основание чл. 2 от цитираното решение в срок до 2 месеца след влизането в сила на решението министрите и ръководителите на ведомствата, отговорни за изпълнението на плана по т. 1, областните управители и кметовете на общини, собствениците или операторите на стратегически обекти, които са от значение за националната сигурност съгласно Постановление № 181 на Министерския съвет от 2009 г., са задължени да изготвят планове за противодействие на тероризма.
В изпълнение на разпореденото с решението на Министерския съвет Община Бургас е изготвила Общински план за противодействие на тероризма в изпълнение на решението на Министерски съвет и в съответствие с Националния план. 
Общинският план е съгласуван по компетентност с директорите на Областна дирекция на МВР – гр. Бургас, Регионална дирекция ”Пожарна безопасност и защита на населението“- гр. Бургас и Териториална дирекция „Национална сигурност” -  гр. Бургас.
Предвид изложеното и на основание чл. 21, ал. 1, т. 12 от Закона за местното самоуправление и местната администрация, предлагам Общински съвет – Бургас да вземе следното 

Р Е Ш Е Н И Е: 

Приема План на Община Бургас за противодействие на тероризма.



Приложение:
1. Решение № 669 на Министерски съвет от 02.11.2017 г. бе приет  Националния план за противодействие на тероризма.
2. План на Община Бургас за противодействие на тероризма. 





ДИМИТЪР НИКОЛОВ 
Кмет на Община Бургас

